9. ΒΑΣΙΛΙΚΟΝ ΔΙΑΤΑΓΜΑ της 15/19 Οκτ. 1948 Περί αδειών εκμεταλλεύσεως λατομείων εντός ακτίνος χιλιομέτρου από των άκρων των σχεδίων πόλεων πληθυσμού άνω των 25.000 κατοίκων κλπ. Έχοντες υπ’ όψιν τας διατάξεις των άρθρ. 3 και 4 του Νόμ. 587 του 1914 «περί λατομείων» και την υπ’ αριθ. 3776/7.10.48 γνωμοδότησιν του Συμβουλίου Επικρατείας, προτάσει των Ημετέρων Υπουργών επί της Εθνικής Οικονομίας και Δημοσίων Έργων, απεφασίσαμεν και διατάσσομεν: Άρθρ.1.-Απαγορεύεται η εκμετάλλευσις λατομείων κειμένων εντός ακτίνος χιλιομέτρου από των άκρων των σχεδίων των πόλεων των εχουσών πληθυσμόν άνω των 25.000 κατοίκων και των προαστείων αυτών άνευ αδείας του Νομάρχου της τοποθεσίας εν η κείται το λατομείον. Άρθρ.2.-Η άδεια του Νομάρχου χορηγείται μόνον κατόπιν εξακριβώσεως υπό τούτου ότι εις την ζητουμένην εκμετάλλευσιν λατομείου δεν αντίκεινται 1)λόγοι ασφαλείας των εργατών του λατομείου ή των περιοίκων ή των οικοδομών αυτών ή των διαβατών ή 2)λόγοι δημοσίας ωφελείας (αρχαιολογικοί, συγκοινωνίας, τουρισμού, αναδασώσεως, δημ. υγείας κλπ.). Άρθρ.3.-Προς ασφαλεστέραν κρίσιν δύναται ο Νομάρχης οσάκις μεν πρόκειται περί λόγων ασφαλείας κατά τ’ ανωτέρω να προκαλή γνωμοδότησιν του οικείου Επιθεωρητού Μεταλλείων, οσάκις δε πρόκειται περί λόγων δημοσίας ωφελείας να προκαλή γνωμοδότησιν της αρμοδίας δια την συντρέχουσαν άποψιν δημοσίας ωφελείας κρατικής ή δημοτικής ή άλλης υπηρεσίας. Ο Νομάρχης επίσης δέον να συγκεντροί πάσαν εν προκειμένω σχετικήν πληροφορίαν ή άλλο σχετικόν στοιχείον. (Αντί για τις σελ. 643 - 646(α) Σελ. 643(α) Τεύχος 697 - Σελ. 61 Λατομεία 13.Μ.η.5-9 Άρθρ.4.-1.Ο Νομάρχης εφόσον εκ του προσεκτικού ελέγχου των άνω γνωμοδοτήσεων και λοιπών στοιχείων ήθελε πεισθή ότι δεν υφίσταταί τις των ανωτέρω λόγων επιβάλλων την απαγόρευσιν της ζητουμένης εκμεταλλεύσεως λατομείου, εκδίδει την άδειαν εκμεταλλεύσεως, άλλως απορρίπτει την σχετικήν αίτησιν. 2.Αι σχετικαί αποφάσεις του Νομάρχου δέον να ώσιν ητιολογημέναι και να εκδίδωνται όσον οίον τε τάχιον. Άρθρ.5.-Ο Νομάρχης δύναται βάσει των ανωτέρω στοιχείων να χορηγή την άδειαν εκμεταλλεύσεως είτε δι’ ωρισμένον είτε δι’ αόριστον χρόνον είτε δι’ ολόκληρον τον αιτούμενον χώρον είτε δι’ ωρισμένον τμήμα αυτού, εφόσον επιτρέπει τούτο η μορφολογία του εδάφους, χωρίς να παραβλάπτωνται αι τυχόν συντρέχουσαι απόψεις ασφαλείας ή δημοσίας ωφελείας. Άρθρ.6.-Αι διατάξεις του παρόντος δεν εφαρμόζονται επί των κατά την έναρξιν της ισχύος τούτου νομίμως λειτουργούντων λατομείων. Άρθρ.7.-Καταργούνται το από 9 Νοεμ. 1944 Β.Δ/μα «περί απαγορεύσεως ιδρύσεως και λειτουργίας νέων λατομείων ή ορυχείων εν γένει περί την πρωτεύουσαν και τινα προάστεια αυτής» και το από 20 Ιαν. 1947 Β.Δ/μα «περί τροποποιήσεως του από 9 Νοεμ. 1944 Δ/τος «περί απαγορεύσεως ιδρύσεως και λειτουργίας νέων λατομείων ή ορυχείων εν γένει περί την πρωτεύουσαν κλπ.». Εις τον αυτόν επί της Εθνικής Οικονομίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 644(α) Τεύχος 697 - Σελ. 62 